หากในช่วงวันที่ใกล้ถึงกำหนดเปลี่ยนแผ่นแปะจากแผ่นที่ 1 ของรอบเดือนนี้เป็นที่ 2 สังเกตเห็นว่าบริเวณส่วนกลางของขอบแผ่นแปะ (ไม่ใช่ตรงมุมอะค่ะ) เผยอนิดหน่อย แต่ส่วนอื่นยังคงติดกับผิว ในกรณีนี้จะส่งผลต่อประสิทธิภาพในการคุมกำเนิดหรือเปล่าคะ และอยากทราบว่าดังนั้นในเดือนนี้จะต้องใช้การคุมกำเนิดวิธีอื่นร่วมด้วยไหม ขอบค่ะ
สวัสดีค่ะ แผ่นแปะคุมกำเนิด เป็นวิธีคุมกำเนิดรูปแบบหนึ่งที่มีประสิทธิภาพสูง ช่วยป้องกันการตั้งครรภ์ได้ถึง 91-99 เปอร์เซ็นต์โดยปกติ แผ่นแปะคุมกำเนิดหลุดออกจากผิวหนังได้ค่อนข้างยาก มีโอกาสเกิดขึ้นเพียง 1-2 เปอร์เซ็นต์เท่านั้น ผู้ใช้สามารถทำกิจกรรมต่าง ๆ ได้ตามปกติ เช่น เล่นกีฬา อาบน้ำ แช่น้ำร้อน ซาวน่า ว่ายน้ำ เป็นต้นหากแผ่นแปะเผยอออกมานิดหน่อย อาจลองใช้มือลูบให้แผ่นติดเข้าไปตามเดิม ถ้าติดเข้าไปได้ ประสิทธิภาพของยาก็น่าจะยังคงอยู่ แต่หากแผ่นเผยอออกมาเยอะ เหมือนใกล้จะหลุดนั้น ควรรีบไปพบแพทย์เพื่อติดแผ่นใหม่ และในระหว่างที่แผ่นหลุดออกไป ควรจะต้องคุมกำเนิดด้วยวิธีการอื่นๆเช่นใส่ถุงยางอนามัยร่วมไปด้วยค่ะ